DELTA อุ้ม SET ปิดบวก 4 จุด มูลค่าซื้อขาย 4.3 หมื่นล้าน สัปดาห์หน้าไซด์เวย์ต่อ
แรงซื้อ DELTA ดัน SET ปิดบวก 4 จุด นักลงทุนรอตัวเลข PCE สหรัฐคืนนี้ชี้ทิศทางดอกเบี้ย แนวโน้มสัปดาห์หน้าคาดแกว่งไซด์เวย์ ตลาดหุ้นในต่างประเทศและไทยมีวันหยุด ให้แนวรับที่ 1,595-1,600 จุด แนวต้านที่ 1,625-1,630 จุด
แรงซื้อ DELTA ดัน SET ปิดบวก 4 จุด นักลงทุนรอตัวเลข PCE สหรัฐคืนนี้ชี้ทิศทางดอกเบี้ย แนวโน้มสัปดาห์หน้าคาดแกว่งไซด์เวย์ ตลาดหุ้นในต่างประเทศและไทยมีวันหยุด ให้แนวรับที่ 1,595-1,600 จุด แนวต้านที่ 1,625-1,630 จุด
31 มี.ค. 2566

นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าว่ว่า ตลาดหุ้นไทยวันนี้ปรับตัวขึ้นมาได้จากหุ้น DELTA นำตลาด หากไม่นับรวมตลาดหุ้นดูทรงๆ และวอลุ่มยังบาง เนื่องจากไม่มีปัจจัยบวกใหม่เข้ามา ขณะที่นักลงทุนรอตัวเลขดัชนีราคาการใช้จ่ายเพื่อการบริโภคส่วนบุคคล (PCE) เดือนก.พ.ของสหรัฐคืนนี้ ขณะที่ช่วงบ่ายตัวเลขเงินเฟ้อยูโรโซนชะลอตัวมากกว่าที่คาดส่งผลให้ตลาดยุโรปขยับบวกขึ้นมา
โดยดัชนี SET ได้ฟื้นกลับมาเท่าเดิม โดบกลุ่มแบงก์กลับมาที่เดิม สะท้อนปัจจัยลบได้ผ่อนคลายแล้วหลังเกิดวิกฤติธนาคารในสหรัฐและยุโรป จากนี้ตลาดน่าจะโฟกัสเรื่องเงินเฟ้อและทิศทางดอกเบี้ยของสหรัฐ หากธนาคารกลางสหรัฐ (เฟด) ยังขึ้นดอกเบี้ยต่อตลาดหุ้นก็คงขยับขึ้นได้ยาก
สำหรับแนวโน้มตลาดหุ้นในสัปดาห์หน้าคาดแกว่งไซด์เวย์ โดยตลาดหุ้นในต่างประเทศและไทยมีวันหยุดทำการ ให้แนวรับที่ 1,595-1,600 จุด แนวต้านที่ 1,625-1,630 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
DELTA มูลค่าการซื้อขาย 5,251.93 ล้านบาท ปิดที่ 1,142.00 บาท เพิ่มขึ้น 42.00 บาท
BBL มูลค่าการซื้อขาย 1,969.65 ล้านบาท ปิดที่ 151.50 บาท ลดลง 3.50 บาท
KBANK มูลค่าการซื้อขาย 1,349.83 ล้านบาท ปิดที่ 132.50 บาท ลดลง 1.00 บาท
PTTEP มูลค่าการซื้อขาย 1,334.11 ล้านบาท ปิดที่ 150.50 บาท ลดลง 1.00 บาท
CPALL มูลค่าการซื้อขาย 1,292.59 ล้านบาท ปิดที่ 62.00 บาท ลดลง 0.25 บาท